**Zvyšovanie digitálnych zručností vychovávateľov a pedagogických asistentov v kontexte ich profesijného rozvoja**

Program inovačného vzdelávania spadajúci do oprávnenia č. 8/2021-IV „Tvorivá práca pedagogických zamestnancov so žiakmi v školách a školských zariadeniach prostredníctvom inovatívnych softvérových riešení**“** vydaného dňa 02.02.2021 Ministerstvom školstva, vedy, výskumu a športu Slovenskej republiky podľa § 67 ods. 5 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

Druh vzdelávania: **inovačné** v celkovom rozsahu 60 hodín

Forma vzdelávania: **kombinovaná** (prezenčná 40 hod a dištančná 20 hod)

**Hlavný cieľ vzdelávacieho programu**:

Hlavným cieľom vzdelávacieho programu je rozšíriť a inovovať digitálne zručnosti vychovávateľov a pedagogických asistentov v školách a školských zariadeniach v oblasti práce s vybranými softvérovými aplikáciami a vedieť ich efektívne uplatňovať v intenciách výchovno-vzdelávacej činnosti, vlastného profesijného rozvoja a ďalšieho vzdelávania.

**Vzdelávací program je určený** **pre:**

**- vychovávateľ**

**- pedagogický asistent**

Číslo potvrdenia o oprávnení na poskytovanie inovačného vzdelávania: **8/2021-IV**

Spôsob ukončenia programu: **záverečná prezentácia pred trojčlennou komisiou**

**Obsah vzdelávacieho programu:**

* Rozvíjame digitálne zručnosti o spôsobilosť efektívne využívať **cloudovú platformu Microsoft 365** s akcentom na softvérové aplikácie **Word, Excel, Teams a OneDrive** v rámci realizácie výchovno-vzdelávacej činnosti a vlastného profesijného rozvoja;
* Uplatňujeme vybrané nástroje a funkcie aplikácie **Microsoft Excel** pri spracovávaní a formátovaní tabelovaných údajov využiteľných pedagogickým zamestnancom (v kategórii vychovávateľ a pedagogický asistent) v rámci vlastného profesijného rozvoja a ďalšieho vzdelávania;
* Rozširujeme digitálne spôsobilosti v oblasti tvorby, štruktúrovaní a formátovaní dokumentov prostredníctvom nástrojov a funkcií aplikácie **Microsoft Word** využiteľných pre potreby školského/mimoškolského vyučovania a svojho profesijného rozvoja;
* Vytvárame vedomostné hry a gamifikačné kvízové aktivity prostredníctvom cloudovej platformy **Socrative** využiteľné vo vlastných výchovno-vzdelávacích aktivitách realizovaných v školách a školských zariadeniach u cieľovej skupiny intaktných žiakov, ako aj žiakov so špeciálnymi výchovno-vzdelávacími potrebami;
* Využívame vybrané nástroje cloudovej platformy **Disk** **Google** s akcentom na **Formuláre Google** pre získavanie spätnej väzby od respondentov pri realizácii úloh v rámci vlastného profesijného rozvoja a ďalšieho vzdelávania.

**Vstupné požiadavky na pedagogického zamestnanca alebo odborného zamestnanca**

Program inovačného vzdelávania v rámci profesijného rozvoja je určený pre cieľovú skupinu pedagogických zamestnancov, ktorí spĺňajú kvalifikačné predpoklady na výkon pracovnej
činnosti v príslušnej kategórii a podkategórii v súlade s § 10
zákona č. 138/2019 Z. z.

Požadovanými zručnosťami uchádzača pre jeho zaradenie a úspešné absolvovanie inovačného vzdelávacieho programu v rámci profesijného rozvoja sú:

* základná obsluha osobného počítača (notebook, desktopové prevedenie) pod platformou operačného systému Windows, základná konfigurácia operačného systému Microsoft Windows 7, respektíve vyššej edície;
* prehľad o hierarchickom usporiadaní súborov, priečinkov/podpriečinkov a aplikácií v systéme Microsoft Windows;
* spustenie počítačovej aplikácie pod platformou operačného systému Windows, ukončenie práce s danou aplikáciou;
* práca s externým pamäťovým médiom – otvorenie, uloženie a prenos súborov;
* práca s mobilnými tabletovými/smartfónovými zariadeniami

práca v prostredí aplikácie Microsoft Word, Microsoft Excel a Microsoft PowerPoint na základnej užívateľskej úrovni.

**Spôsob ukončovania a požiadavky na ukončenie:**

Inovačné vzdelávanie sa ukončí záverečnou prezentáciou pred trojčlennou komisiou, ktorú vymenúva štatutárny orgán poskytovateľa.

• Členom komisie a predsedom komisie bude odborný garant a ďalší odborník z praxe s najmenej vysokoškolským vzdelaním prvého stupňa a najmenej piatimi rokmi praxe v oblasti, ktorej sa obsah vzdelávania týka, alebo úplným stredným odborným vzdelaním a najmenej desiatimi rokmi praxe v oblasti, ktorej sa obsah vzdelávania týka.

• O záverečnej prezentácii sa vyhotoví protokol, ktorý bude obsahovať:

- meno a priezvisko pedagogického zamestnanca alebo odborného zamestnanca,

- dátum a miesto narodenia pedagogického zamestnanca alebo odborného zamestnanca,

- adresu trvalého pobytu pedagogického zamestnanca alebo odborného zamestnanca alebo adresu obdobného pobytu pedagogického zamestnanca alebo odborného zamestnanca,

- názov inovačného vzdelávania,

- miesto a dátum konania záverečnej prezentácie, podpis predsedu komisie a členov komisie.

Požiadavky pre absolventa vzdelávania:

1. Min 80%-ná osobná účasť na prezenčnej forme vzdelávania .
2. Vypracovanie úloh dištančnej časti vzdelávania
3. Záverečná prezentácia pred trojčlennou komisiou

**Spôsob prihlasovania:**

Na vzdelávanie sa účastníci prihlasujú na základe čitateľne a úplne vyplnenej prihlášky, vlastnoručne podpísanej uchádzačom o vzdelávanie.

**Spôsob preukázania príslušnosti k cieľovej skupine:**

Súhlas riaditeľa školy alebo školského zariadenia, ktorý svojím podpisom a pečiatkou potvrdzuje správnosť údajov uvedených v prihláške uchádzača. Riaditeľ školy alebo školského zariadenia na prihláške potvrdzuje zaradenie pedagogického zamestnanca do príslušnej kategórie a kariérového stupňa. Riaditeľovi školy alebo školského zariadenia potvrdzuje prihlášku zriaďovateľ.

Ak pedagogický zamestnanec nie je v pracovnom pomere, alebo riaditeľ školy, školského zariadenia nepotvrdí zaradenie pedagogického zamestnanca do kategórie a kariérového stupňa, posúdi poskytovateľ oprávnenie na zaradenie pedagogického zamestnanca na základe príslušných dokumentov, ktoré pedagogický zamestnanec predloží poskytovateľovi.